**NOTĂ INFORMATIVĂ**

**la proiectul Ordinului Ministrului Finanțelor cu privire la aprobarea modificărilor și completărilor la Ordinul Ministrului Finanțelor**

**nr.118 din 6 august 2013**

Proiectul Ordinului Ministrului Finanțelor cu privire la aprobarea modificărilor și completărilor la Standardele Naționale de Contabilitate, aprobate prin Ordinul Ministrului Finanțelor nr.118 din 6 august 2013 a fost elaborat în baza prevederilor art.11 alin.(2) lit.a) al Legii contabilității nr.113-XVI din 27 aprilie 2007 (republicată în Monitorul Oficial al Republicii Moldova nr.27-34, 2004, art.61), în contextul intrării în vigoare de la 1 ianuarie 2014 – cu titlu de recomandare și din 1 ianuarie 2015 - obligatoriu a noilor Standarde Naționale de Contabilitate.

Proiectul de modificare a Standardelor Naționale de Contabilitate a fost elaborat în scopul perfecționării conținutului Standardelor Naționale de Contabilitate existente și ca urmare a necesității soluționării unor probleme și clarificării unor aspecte ce reies din interpelările parvenite de la entități din data intrării în vigoare a Standardelor Naționale de Contabilitate (1 ianuarie 2014).

Astfel, modificările și completările Standardelor Naționale de Contabilitate, sunt necesare pentru înțelegerea mai bună a Standardelor Naționale de Contabilitate și pentru întocmirea corectă a înregistrărilor contabile și a situațiilor financiare de către entități.

**Secretar de Stat Veronica URSU**